CELEX: C2007/283/36
Language: fi
Date: 2007-11-24 00:00:00
Title: Asia C-426/07: Ennakkoratkaisupyyntö, jonka Wojewódzki Sąd Administracyjny w Białymstoku (Puolan tasavalta) on esittänyt 14.9.2007 — Dariusz Krawczyński v. Dyrektor Izby Celnej w Białymstoku

24.11.2007   
            
            
               FI
            
            
               Euroopan unionin virallinen lehti
            
            
               C 283/20
            
         Ennakkoratkaisupyyntö, jonka Wojewódzki Sąd Administracyjny w Białymstoku (Puolan tasavalta) on esittänyt 14.9.2007 — Dariusz Krawczyński v. Dyrektor Izby Celnej w Białymstoku
   (Asia C-426/07)
   (2007/C 283/36)
   Oikeudenkäyntikieli: puola
   Ennakkoratkaisua pyytänyt tuomioistuin
   Wojewódzki Sąd Administracyjny w Białymstoku
   Pääasian asianosaiset
   
      Kantaja: Dariusz Krawczyński
   
      Vastaaja: Dyrektor Izby Celnej w Białymstoku
   Ennakkoratkaisukysymykset
   
               1)
            
            
               Voidaanko Euroopan yhteisön jäsenvaltiossa säädettyä valmisteveroa, kuten 23.1.2004 annetun Puolan valmisteverolain (ustawa o podatku akcyzowym) (Dziennik Ustaw, Puolan lakikokoelma; nro 29, 257 jakso muutoksineen) mukaista valmisteveroa, joka kannetaan henkilöauton jokaisesta myynnistä ennen auton ensirekisteröintiä Puolan alueella, pitää jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, 13.6.1977) 33 artiklan 1 kohdassa (nykyinen 1.1.2007 voimaan tulleen, yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 401 artikla, EUVL L 347, 11.12.2006) tarkoitettuna kiellettynä liikevaihtoveron muotona?
               Siinä tapauksessa, että vastaus edellä esitettyyn kysymykseen on kielteinen:
            
         
               2)
            
            
               Onko Wojewódzki Sąd Administracyjny w Białymstokussa vireillä olevassa asiassa kyseessä oleva valmistevero, jota kannetaan henkilöauton jokaisesta myynnistä ennen auton ensirekisteröintiä Puolan alueella, ristiriidassa Euroopan yhteisön perustamissopimuksen 90 artiklan kanssa, jossa kielletään syrjintä vastaaviin kotimaisiin tuotteisiin nähden tai kansallisen verojärjestelmän käyttäminen näiden suojelemiseen, kun vastaavaa valmisteveroa ei peritä niiden käytettyjen autojen myynnistä, jotka on jo aikaisemmin rekisteröity Puolan tasavallan alueella?